́те, всѝ рѡссі́йстіи лю́діе, воспои́мъ пѣ́сньми торже́ственными ст҃и́теля и чудотво́рца тѵ́хѡна, бг҃освѣ́тлаго цр҃кве хрс̑то́вы свѣти́льника, во тьмѣ̀ вѣ́ка сегѡ̀ возсія́вшаго, правосла́вныхъ догма́тѡвъ наста́вника, суему́дрыхъ уче́ній ѡбличи́теля, покая́нія проповѣ́дника бл҃гоглаго́ливаго, за́повѣдей хрс̑то́выхъ учи́теля и́стиннаго, сотвори́вшаго и научи́вшаго, и припа́дающе къ ра́цѣ ст҃ы́хъ и многоцѣле́бныхъ моще́й єгѡ̀, со умиле́ніемъ возопіи́мъ къ нему̀: просвѣтѝ на́съ, ѻ́тче на́шъ, свѣ́томъ твоегѡ̀ бг҃оразу́мія, воздви́гни на́съ ѿ сна̀ грѣхо́внагѡ стра́хомъ преще́нія и суда̀ бж҃ія, утвердѝ стѡпы̀ на́шя на путѝ за́повѣдей хрс̑то́выхъ, и молѝ сп҃сти́ся душа́мъ на́шымъ